 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

# ΔΗΜΟΣ ΚΩ

**Απόσπασμα από το 8ο πρακτικό της από 06-05-2014 συνεδρίασης**

**της Οικονομικής Επιτροπής του Δήμου Κω.**

## **ΠΕΡΙΛΗΨΗ**

**«Κατακύρωση πρόχειρου διαγωνισμού για ανάθεση της υπηρεσίας με τίτλο: Απεντόμωση-Μυοκτονία σε κτίρια Δήμου Κω»**

Σήμερα στις 6 Μαΐου 2014, ημέρα Τρίτη & ώρα 13:00, η Οικονομική Επιτροπή του Δήμου Κω, συνήλθε σε δημόσια συνεδρίαση στο Δημοτικό Κατάστημα, ύστερα από την υπ’ αριθ. πρωτ. 15241/02-05-2014 πρόσκληση, που εκδόθηκε από τον Πρόεδρο, και γνωστοποιήθηκε στα μέλη της, αυθημερόν, σύμφωνα με τις διατάξεις των άρθρων 72, 74 και 75 του Ν. 3852/2010 (ΦΕΚ 87 / Α΄ /07-06-2010) – «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» .

Πριν από την έναρξη της συνεδρίασης αυτής, ο Πρόεδρος διαπίστωσε ότι στο σύνολο των μελών ήσαν :

|  |  |
| --- | --- |
| ΠΑΡΟΝΤΕΣ | ΑΠΟΝΤΕΣ |
| 1. Γιωργαράς Αντώνιος 2. Ρούφα Ιωάννα 3. Μαρκόγλου Σταμάτιος 4. Διακογιώργης Ελευθέριος[[1]](#footnote-1) 5. Μήτρου Εμμανουήλ[[2]](#footnote-2) | 1. Μπαραχάνος Αθανάσιος 2. Παπαχρήστου-Ψύρη Ευτέρπη 3. Μουζουράκης Θεόφιλος 4. Σιφάκης Ηλίας   *οι οποίοι κλήθηκαν νόμιμα και*  *δικαιολογημένα δεν προσήλθαν* |

Στην συνεδρίαση παρευρέθηκε η υπάλληλος του Δήμου Κω, Γεωργαντή Στυλιανή, για την ορθή τήρηση των πρακτικών, όπως προβλέπεται από τις διατάξεις του άρθρου 75 του Ν.3852/2010.

Ο Πρόεδρος, ύστερα από την διαπίστωση απαρτίας, κήρυξε την έναρξη της συνεδρίασης και εισηγήθηκε ως κατωτέρω τα θέματα της ημερήσιας διάταξης.

### ΘΕΜΑ 3ο

### ΑΡ. ΑΠΟΦ. : 139

Ο Πρόεδρος εισηγούμενος το 3ο θέμα της ημερήσιας διάταξης έθεσε στη διάθεση των μελών το Α.Π. 14980/30-04-2014 Πρακτικό Επιτροπής Διαγωνισμού για ανάθεση της υπηρεσίας με τίτλο: **Απεντόμωση-Μυοκτονία σε κτίρια Δήμου Κω».** Σύμφωνα με το πρακτικό αυτό στον πρόχειρο διαγωνισμό κατατέθηκε μία προσφορά, ήτοι του ΚΟΥΤΖΑ ΑΛΕΞΑΝΔΡΟΥ**,** η οποία, μετά των έλεγχο των δικαιολογητικών συμμετοχής και την βαθμολόγηση της τεχνικής προσφοράς του, αφού κριτήριο κατακύρωσης είναι η συμφερότερη προσφορά, έγινε δεκτή στο διαγωνισμό.

Στη συνέχεια, η Ε.Δ. προέβη στην αποσφράγιση της οικονομικής προσφοράς του συμμετέχοντα, η οποία ήταν 11.832,00€ και μετά την εφαρμογή του προβλεπόμενου από την διακήρυξη τύπου, προτείνει την κατακύρωση του διαγωνισμού σε αυτήν.

Κατόπιν των ανωτέρω ο Πρόεδρος πρότεινε την αποδοχή του Α.Π. 14980/30-04-2014 πρακτικού της Ε.Δ. και την κατακύρωση του πρόχειρου διαγωνισμού για ανάθεση της υπηρεσίας με τίτλο: «Απεντόμωση-Μυοκτονία σε κτίρια Δήμου Κω» στον ΚΟΥΤΖΑ ΑΛΕΞΑΝΔΡΟ.

Ακολούθησε διαλογική συζήτηση κατά της διάρκεια της οποίας διατυπώθηκαν διάφορες απόψεις επί του θέματος.

Στη συνέχεια ο Πρόεδρος ζήτησε από τα μέλη να ψηφίσουν.

Υπέρ της πρότασης ψήφισαν ο Πρόεδρος κ. Γιωργαράς Αντώνιος και τέσσερα (4) μέλη: 1) Ρούφα Ιωάννα, 2) Μαρκόγλου Σταμάτιος, 3) Διακογιώργης Ελευθέριος, 4) Μήτρου Εμμανουήλ.

Η Οικονομική Επιτροπή μετά από διαλογική συζήτηση, ανταλλαγή θέσεων και απόψεων, αφού έλαβε υπόψη της :

* Την εισήγηση του Προέδρου
* Τις διατάξεις των άρθρων 72 και 75 του Ν. 3852/2010
* Τις διατάξεις του Π.Δ. 28/80
* Την υπ’ αριθ.35130/739/9-08-2010 (ΦΕΚ1291β) απόφαση του Υπουργού Οικονομικών
* Την αριθ. 116/16-04-2014 απόφαση της Ο.Ε. με την οποία εγκρίθηκαν οι όροι του πρόχειρου διαγωνισμού
* Την Α.Π. 13625/22-04-2014 Διακήρυξη
* Το Α.Π. 14980/30-04-2014 Πρακτικό Διαγωνισμού
* Την προσφορά που κατατέθηκε
* Την συζήτηση που προηγήθηκε και τις απόψεις που διατυπώθηκαν

**ΑΠΟΦΑΣΙΖΕΙ ΟΜΟΦΩΝΑ**

Α. Εγκρίνει το Α.Π. 14980/30-04-2014 Πρακτικό διαγωνισμού για ανάθεση της υπηρεσίας με τίτλο: «Απεντόμωση-Μυοκτονία σε κτίρια Δήμου Κω».

Β. Κατακυρώνει τον διενεργηθέντα πρόχειρο διαγωνισμό στον ΚΟΥΤΖΑ ΑΛΕΞΑΝΔΡΟ (ΑΠΕΝΤΟΜΩΣΕΙΣ-ΜΥΟΚΤΟΝΙΕΣ-ΓΕΩΡΓΙΚΕΣ ΜΕΛΕΤΕΣ), με συνολική τιμή 11.832,00€ (συμπεριλαμβανομένου του ΦΠΑ)

Γ. Διαθέτει πίστωση ποσού 11.832,00 €, η οποία θα βαρύνει τους Κ.Α. 35.6116.01 και 70.6116.02 του προϋπολογισμού του Δήμου οικ. έτους 2014.

………….…………………………………………………………………………………………….

Αφού συντάχθηκε και αναγνώσθηκε το πρακτικό αυτό, υπογράφεται ως κατωτέρω.

|  |  |
| --- | --- |
| **Ο ΠΡΟΕΔΡΟΣ**  Γιωργαράς Αντώνιος | **ΤΑ ΜΕΛΗ:**   1. Ρούφα Ιωάννα 2. Μαρκόγλου Σταμάτιος 3. Διακογιώργης Σταμάτιος 4. Μήτρου Εμμανουήλ |

1. Το 1ο αναπλ. μέλος, Διακογιώργης Ελευθέριος, κλήθηκε και προσήλθε προς αναπλήρωση του απόντος τακτικού μέλους Κιλιμάτου Νικολάου, σύμφωνα με το άρθρο 75 παρ. 2 του Ν. 3852/2010 [↑](#footnote-ref-1)
2. Το 2ο αναπλ. μέλος, Μήτρου Εμμανουήλ, κλήθηκε και προσήλθε προς αναπλήρωση του απόντος τακτικού μέλους Ζερβού Νικολάου, σύμφωνα με το άρθρο 75 παρ. 2 του Ν. 3852/2010. [↑](#footnote-ref-2)